Somethin’ Stupid

«Somethin' Stupid» er en amerikansk sang med melodi og tekst av C. Carson Parks (Clarence Carson Parks ll) (26 april 1936-22 juni 2005). Han skrev den høsten 1966. Sangen ble opprinnelig utgitt på plate i 1967 av Parks og hans hustru, Gaile Foote, som «Carson and Gaile». Sangen er best kjent i slagerversjonen med Frank Sinatra og datteren Nancy.

Historie
Parks og Foote begynte å opptre som en duo, Carson og Gaile, i 1966 og spilte inn et album for Kapp Records, San Antonio Rose. Albumet inkluderte stort sett Parks egne sanger, en av dem var "Somethin' Stupid". Gjennom en kontakt i Frank Sinatras organisasjon sørget Parks for at Sinatra hørte sangen. Sinatra spilte den for datteren Nancys produsent, Lee Hazelwood som husket "Han spurte meg, Liker du den? og jeg sa: 'Jeg elsker den, og hvis du ikke synger den med Nancy, så gjør jeg det.' Han sa: 'Vi skal gjøre det, book et studio.'" Innspillingen med Frank og Nancy Sinatra tilbrakte fire uker på #1 på den amerikanske Billboard Hot 100-listen og nådde også #1 på UK Singles Chart.

Originalversjonen med Carson og Gayle 
I begynnelsen av 1960-årene var Carson folkesanger i Los Angeles. Han var medlem av The Easy Riders og opptrådte også med The Steeltown Three, som innbefattet hans yngre bror Van Dyke Parks.

I 1963 dannet han Greenwood County Singers, senere kjent som The Greenwoods, som hadde to mindre slagere og innbefattet sangeren Gaile Foote.

Før The Greenwoods ble oppløst giftet Parks og Foote seg med hverandre og som, «Carson and Gaile», spilte inn et album for Kapp Records, San Antonio Rose. Det innbefattet «Somethin' Stupid». Innspillingen ble så brakt til Frank Sinatras oppmerksomhet.

Frank og Nancy Sinatra 
Den mest suksessfulle og best kjente versjonen ble utgitt av Frank og Nancy Sinatra på Franks album, The World We Knew, på Reprise Records. Billy Strange produserte sangen.

Frank Sinatra spilte Parks' innspilling for datteren Nancys produsent, Lee Hazlewood som mintes: «Han spurte meg. Liker du den? Og jeg sa: Jeg elsker den, og hvis du ikke synger den med Nancy, vil jeg. Han sa: Vi vil gjøre det, book et studio».

Sangen lå i fire uker som nummer én på den amerikanske Billboard Hot 100-singlelisten og i ni uker på toppen av  Billboard Adult Contemporary Singles-listen og ble Mr. Sinatras andre gullsingle, sertifisert av RIIA, og Miss Sinatras tredje. Det var det første og eneste tilfellet med en far/datter nummer én- sang øverst i USA.

Innspillingen med Frank og Nancy Sinatra kom på den britiske singlelisten 25. mars 1967 og lå der i atten uker med nummer én som høyeste plassering.

Al Casey var gitarist på denne innspillingen.

Andre versjoner 
Det har blitt utgitt mange coverversjoner i årenes løp siden sangen opprinnelig ble utgitt.

Robbie Williams
Den britiske sangeren Robbie Williams spilte inn «Somethin' Stupid» som duett i 2001 med den Oscar-vinnende australske skuespilleren Nicole Kidman. Sangen ble inkludert på Williams' album Swing When Your're Winning (Chrysalis) fra 2001. Produsenter var Steve Powell og Guy Chambers.

Den kom på den britiske singellisten 12. desember 2001 og lå der i tolv uker med nummer én som høyeste plassering. 

Singlen solgte 98.506 eksemplarer i sin første uke og 366.000 eksemplarer sammenlagt, noe som gav en Silver Certification av BPI.

Sangen var den trettiende mest solgte singlen i Storbritannia i 2001.

«Somethin' Stupid» ble også en nummer én-single for Williams i New Zealand, ble sertifisert til gull. og ble på denne tiden hans bestselgende single i Europa med plasseringer innenfor topp ti-listene i de fleste land. I Australia ble den hans fjerde topp ti-single og gav en Gold Certification for over 35 000 solgte eksemplarer.

Andre artister
Samme år som Sinatras versjon toppet den amerikanske listen utgav den stigende countrystjernen Tammy Wynette sin versjon (med David Houston) på debutalbumet My Elusive Dreams.
Også i 1967 utgav den franske sangeren Sacha Distel en franskpråklig versjon med tittelen «Ces mots stupides».
Samme år spilte Paul Mauriat inn en instrumentalversjon som fantes på Album No. 5.
Plateduoen på Motown, Marvin Gaye og Tammi Terrell, utgav en coverversjon på deres album United.
Ali Campbell (fra bandet UB40) og hans datter  Kibibi Campbell spilte inn sangen for hans album, Big Love, fra 1995.
The Smithereens' samlelabum Attack of the Smithereens inneholder en coverversjon.
Andre versjoner figurerer på et album med Albin de la Simone fra 2005. Sangen ble fremført i duett med Jeanne Cherhal, av Amanda Barrie og Johnny Briggs, av jazz-alpine-folkbandet Global Kryner. Det finnes også en versjon utgitt av The Mavericks og Trisha Yearwood på deres album Music for All Occasions fra 1995, en hebraisk versjon med tittelen «Jeg elsker deg», som ble spilt inn på plate av Matti Calpi og hans datter og utgitt i 2005 på hans album You Are My Woman.
Det australske bandet Frente utgav den som B-siden på singlen Accidentally Kelly Street.
I 2006 utgav bandet DeVotchKa EP-platen Curse Your Little Heart, som innbefattet en coverversjon av «Somethin' Stupid.
 Den walisiske sangeren Mary Hopkin spilte inn en versjon på Y Caneuon Cynnar (The Early Recordings).
 Den colombianske duoen, Ana & Jaime, utgav en versjon på spansk kalt Algo Estupido.

Norske versjoner 
Arne Bendiksen og Jan Vincents Johannessen har skrevet norske tekster. Bendiksens versjon bærer tittelen «Noe så dumt». Johannessens versjon heter «Forelsket».

Innspillinger

Kulturelle referanser 
I The Simpsons-episoden med tittelen «Black Widower» fra tredje sesong (episode 8F20) ble «Somethin' Stupid» fremført som duett i en karaokebar av Sideshow Bob (Kelsey Grammer) og hans forlovede Selma Bouvier (Julie Kavner).

Senere i episoden planlegger Bob å drepe Selma og synger en lett endret linje til seg selv: «And then I go and spoil it all / By doing somethin' stupid like explode you».

En musikkvideo med sangen finnes i ett av videospillene World of Warcraft.

I kultkomedien Peep Show gjorde protagonisten Mark Corrigan (David Mitchell) seg selv flau ved å levere en beskjed på sin kjære Sophies telefonsvarer ved å synge «And then I go and spoil it all by somethin' stupid...like I like you».

Listeplasseringer

Referanser

Eksterne lenker 
 

 
 

Sanger fra 1966